stanford-oval/wikipedia huggingface dataset:
דינים (בני נח)
הערות שוליים

↑  תלמוד בבלי, מסכת סנהדרין, דף נ"ו, עמוד ב', משנה תורה לרמב"ם, ספר שופטים, הלכות מלכים ומלחמות, פרק ט', הלכה י"ד. הרמב"ם הזכיר רק את בתי הדין בכל אזור.
↑  ראו להלן דעת הרמב"ם והרמב"ן. לדעת הרמב"ן האיסור הוא ממצוות דינים, ואילו לדעת הרמב"ם כתב החת"ם סופר בשו"ת ח"ו סימן יד, שהאיסור הוא ממצוות גזל.
↑  ספר בראשית, פרק ב', פסוק ט"ז. תלמוד בבלי, מסכת סנהדרין, דף נ"ו, עמוד ב'.
↑  משנה תורה לרמב"ם, ספר שופטים, הלכות מלכים ומלחמות, פרק ט', הלכה י"ד.
↑  תלמוד בבלי, מסכת סנהדרין, דף נ"ז, עמוד א'
↑  שו"ת הרמ"א סימן י.
| דיני נפשות ביהדות |
| --- | --- | --- |
| מיתה שלא בידי בית דין | מיתה בידי שמיים • הבא במחתרת • הבא להורגך השכם להורגו • רודף • מוסר • קנאים פוגעים בו • מורידין ולא מעלין • גואל הדם |  |
| מרכיבי הדינים | סנהדרין בלשכת הגזית • סנהדרין קטנה וסנהדרין גדולה • עדות • התראה |  |
| איסורים ומצוות | רצח במשפט העברי • לא תרצח • ייהרג ואל יעבור • מסירות נפש • קידוש השם • לא תעמוד על דם רעך • עדים זוממים • פיקוח נפש • קדושת החיים • שמירת הנפש • מאבד עצמו לדעת |  |
| שונות | כרת • הכנסה לכיפה • קם ליה בדרבה מיניה • עיר מקלט • שינוי הדין • המתת חסד בהלכה • הפלה • שור הנסקל • דיני בני נח |  |
| ארבע מיתות בית דין | ארבע מיתות בית דין |  |
| חייבי סקילה | עבודה זרה • נערה המאורסה • חילול שבת • מסית • מדיח • ברכת השם • קללת אב ואם • משכב בהמה • משכב זכר • שוכב עם אמו • שוכב עם אשת אביו • שוכב עם כלתו • בן סורר ומורה • מכשף • בעל אוב • ידעוני |  |
| חייבי שרפה | בת כהן שזינתה • שוכב עם אישה ובתה או אשה ונכדתה • שוכב עם בתו או נכדתו |  |
| חייבי הרג | עיר הנידחת • רוצח |  |
| חייבי חנק | אשת איש • הכאת הורים • גונב איש • זקן ממרא • נביא שקר |  |
האנה סטאר

| --- | --- |

 לידה:  17 במרץ 1969 (בת 55) דאנדריד, שוודיה 
 שם לידה:  Hanna Lovisa Stjärne 
 מדינה:  שוודיה שוודיה
 השכלה:  אוניברסיטת סטוקהולם  אדולף פרדריק 
 מעסיק:  Upsala Nya Tidning, תאגיד השידור השוודי 
 תפקיד:  מנהלת כללית (15 בינואר 2015) 
 
האנה סטאר (בשוודית: Hanna Stjärne; נולדה ב-17 במרץ 1969) היא עיתונאית שוודית.
ביוגרפיה

סטאר נולדה וגדלה בנפת דנדריד ולמדה בבית ספר למוזיקה.
היא למדה עיתונאות באוניברסיטת סטוקהולם ולאחר מכן החלה לעבוד ככתבת פוליטית בתוכנית החדשות "Dagens Eko" של "Sveriges Radio", רשת הרדיו הממלכתית של שוודיה, לאחר מכן שימשה עבור התוכנית ככתבת חדשות חוץ בבריסל.
ב-2001 היא נהייתה לכתבת מדינית וב-2002 נהייתה לאדם הצעיר ביותר לשמש בתפקיד ניהולי ב-Sveriges Radio P1, ערוץ הרדיו המרכזי השוודי, במסגרת תפקידה היא ארגנה וניהלה מספר תוכניות טלוויזיה.
היא זכתה במספר פרסים על עבודתה כעיתונאית.
ב-2010 נבחרה לאישה המנהלת הטובה ביותר בשוודיה.
ב-2011 החלה לשמש כמנכ"לית הקונצרן "UNT" שבבעלותו מספר עיתונים בשוודיה.
ב-2014 הוכרז על מינוייה כמנכ"לית SVT חברת השידור הציבור השוודי, בחירתה לתפקיד זה לוותה בביקורת על התאמתה לתפקיד, במסגרת כהונתה בתפקיד אורגן אירוויזיון 2016.
ב-2015 תמכה בגינוי דבריו של הפוליטיקאי אימי אוקסון.
ב-2017 הצהירה בראיון שהחזון המרכזי של SVT להיות יותר סקרן ובעל מודעות, היא תיארה את פעולת התאגיד כ"חינוך פולקלורי".
סטאר היא אם לבת.
הערות שוליים

↑  om radions och televisionens fortsatta verksamhet m.m. Proposition 1977/78:91  - Riksdagen, https://chefssnack.podbean.com (בשוודית)
↑  Cronemans kritik mot SVT:s nya vd Hanna Stjärne - Dagens Media, web.archive.org, ‏2015-11-22
↑  NTB / TT / Ritzau, SVT står bak beslutning om å ta avstand fra Åkessons uttalelser – SD vurderer boikott, journalisten.no, ‏2018-09-08 (בנורווגית)
↑  Så skapar Hanna Stjärne ett nytt SVT, www.resume.se (בשוודית)
האנה פרל דייוויס

| --- | --- |

 לידה:  4 בנובמבר 1996 (בת 27) שיקגו, ארצות הברית 
 מידע אישי
 שם בשפת המקור:  Hannah Pearl Davis 
 ניו מדיה
 תקופת הפעילות:  2021–הווה (כ־3 שנים)
 רשומים:  1.84 מיליון 
 צפיות:  מעל למיליארד 
 שם הערוץ:  Hannah Pearl Davis
 
האנה פרל דייוויס (באנגלית: Hannah Pearl Davis; נולדה ב-4 בנובמבר 1996), אשר מוכרת יותר באינטרנט בשם JustPearlyThings או פרל, הוא יוטיוברית ואושיית רשת אמריקאית שממוקדת בעיקר בהפקת תכנים אנטי-פמיניסטים.
ביוגרפיה

דייוויס נולדה בפרוור של שיקגו למשפחה בת עשרה ילדים. שלושה מאחיה מאומצים. את ילדותה תיארה כ"מכוונת משפחה" ו"מאושרת". למדה ב-Marian Central Catholic High (אנ'). אמה ג'ניפר הייתה בהנהלת ארגון האו"ם לקידום והעצמת נשים. ועבדה כמתמחה עבור הסנאטור טום קולרטון מאילינוי.
לדייוויס תואר בכלכלה ומנהל עסקים מאוניברסיטת מסצ'וסטס אמהרסט, שם הייתה חברה בקבוצת הכדורעף והכדורסל של האוניברסיטה. דייוויס מזדהה כאנטי פמיניסטית. דייוויס שאבה השראה לייצירת תוכן מבן שפירו ותומאס סואל.
דייוויס עוסקת בנושאים תפקידי מגדר, משפחה מסורתית, אחוזי גירושין, השתתפות טרנסג'נדרים בספורט נשים, התיקון ה-19 לחוקת ארצות הברית, הגלולה האדומה והגלולה הכחולה, ועוד.
דייוויס היא אנטי-פמיניסטית מוצהרת ובשל השקפותיה, נודעה בכינוי אנדרו טייט הנשית.
לדייוויס יש תוכנית יוטיוב בשם The Pregame, ופודקאסט בשם Just Pearly Things. התוכן שהיא מעלה ליוטיוב זכה למעלה ממיליארד צפיות.
הערות שוליים

1 2
↑  Katie Mather, Who is Pearl Davis? Self-proclaimed ‘anti-feminist’ YouTuber is being compared to Andrew Tate, יאהו!, ‏11 ביולי 2023 (באנגלית)
↑  2018-19 Women's Basketball Roster, https://elmhurstbluejays.com, ‏2019 (באנגלית)
↑  פרנק צ'אנג, ‘Anti-feminist’ YouTuber Hannah Pearl Davis, who doesn’t think women should vote, called ‘female Andrew Tate’, ניו יורק פוסט, ‏1 ביולי 2023 (באנגלית)
↑  מספר הצפיות בערוץ JustPearlyThings
↑  מספר הצפיות בערוץ JustPearlyClips
ערך זה הוא קצרמרבנושא אישים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "האנה פרל דייוויס".
האלשטאט

האלשטאט (Hallstatt) הוא כפר באזור הדאכשטיין במדינת אוסטריה עילית באוסטריה. הכפר כלוא בין חופי אגם האלשטאט (Hallstätter See) שרוחבו 2 ק"מ בלבד לבין מורדותיו התלולים של רכס דאכשטיין, הממשיכים לעומק של 135 מטר במעמקי האגם הצר. בשנת 2001 מנתה אוכלוסיית הכפר 946 תושבים.
מעבר ליופיו, הכפר מפורסם משתי סיבות: תרבות האלשטאט אשר הייתה תרבות קלטית מתקופת הברזל המוקדמת, ואשר העניק לה את שמו; ומכרה המלח הראשון בעולם הנמצא בהר המלח (Salzberg)‏. כל אלה הביאו את ארגון אונסק"ו להכריז על הכפר כעל אתר מורשת עולמית בשנת 2001. בשנת 2011 פורסם כי לאחר שאספו במשך שנים מידע על הכפר, החלו הסינים להקים העתק שלו (אנ') במחוז גואנגדונג.
האלשטאט במבט מלמעלה
היסטוריה

בשל עושרו של האזור במלח היו האלשטאט וסביבתה מיושבים כבר לפני אלפי שנים, על ידי אוכלוסייה אשר כרתה את המלח, ארזה אותו בצורת לבבות וסחרה בו. הממצאים המוקדמים ביותר שנמצאו במקום מתוארכים לשנת 5000 לפנה"ס לערך.
עושרו של המקום במלח והסחר בו הביא להתפתחותה של תרבות מתקדמת במשך האלף הראשון לפנה"ס, אשר זכתה לשם "תרבות האלשטאט" (Hallstattzeit). תרבות זו אשר השתרעה על פני כל מרכזה של אירופה מיוחסת לקלטים או לאבותיהם, והיא פרחה בתקופת הברזל המוקדמת באירופה, דהיינו, בין 800 ל-450 לפנה"ס. בשנת 1846 התגלה ליד הכפר על ידי רמזאואר בית קברות פרהיסטורי ובו 4,000 קברים וכן התגלה בסמוך לו בית מלאכה מוקדם לנפחות. שני אלה מיוחסים לתרבות האלשטאט.
תרבות האלשטאט התחלפה בתרבות לה טן (La Tène) אשר התקיימה עד לכיבוש הרומי, ומתקופות אלה, כמו גם מימי הביניים המוקדמים, לא התגלו בכפר ממצאים מיוחדים. ידוע, עם זאת, כי הכפר שמר על חשיבות מסחרית והתקיים בו שוק לפחות משנת 1311. בנוסף, כריית המלח נמשכה גם בימי הביניים ומ-1595 הוא הועבר בצורת מי מלח בצינור שנבנה מ-13,000 גזעי עצים חלולים ואשר הוביל לאורך 40 ק"מ עד לאבנזה (Ebensee).
עד לסוף המאה ה-19 ניתן היה להגיע אל האלשטאט רק באמצעות שיט על האגם או באמצעות שבילים צרים. האדמה המעטה בין ההרים וגדות האגם נוצלה לבנייה, ואפילו התנועה בין בתי הכפר נעשתה בסירות או בשביל שעבר על המורדות התלולים שמעליו. מצוקת השטח בכפר הביאה לכך שעצמות המתים הוצאו מקבריהם אחת לעשר עד 15 שנים שנים והועברו לאחסון בגלוסקמא, ובמוזיאון העצמות בכפר (Beinhaus) שהוקם במאה ה-12 מוחזק אוסף של יותר מ-1,200 גולגולות, חלקן צבוע ומעוטר בדוגמאות פרחים.
הדרך הראשונה להאלשטאט נסללה לאורך חופו המערבי של האגם בשנת 1875, והיא פולסה בחלקה באמצעות פיצוץ המסלע שלאורך החוף. רק ב-1966 נסלל כביש מודרני דרך מנהרות שנחפרו בהר שממערב לכפר. כריית המלח נמשכת, אך עיקר כלכלת הכפר נשען כעת על ענף התיירות, ומוזיאון מורשת מקומי (Heimatmuseum) מתאר את ההיסטוריה הארוכה של המקום.
גלריה

תפוצה תרבותית של תרבויות האלשטאט ולה טן בתקופת הברזל.
אוסף הגולגולות בהאלשטאט.
צילום מהרי האלשטאט לכיוון העיירה אוברטאורן הנמצאת סמוך.
זווית נוספת, צילום מנקודה גבוהה יותר.
מגלשות במכרות המלח
הערות שוליים

↑  Hallstatt's White Gold - Salt
↑  כפר אוסטרי עתיק ופסטורלי, תוצרת סין, באתר הארץ, 19 ביוני 2011
↑  Prehistoric Necropolis
↑  Beinhaus
| --- | --- |
בקרת זהויות :  NLI: 987007559786005171  BnF: cb124640815 (data)  GND: 4023055-7  LCCN: n80122913  MusicBrainz: ab402e13-bfcf-4b81-969a-ab05aa88e01f  NKC: ge129224  VIAF: 159448726   WorldCat (עם VIAF): 159448726
הבלדה על הכומתות הירוקות

עטיפת התקליט המקורי
הבלדה על הכומתות הירוקות (אנגלית: Ballad of the Green Berets) הוא שיר פטריוטי אמריקאי על הכוחות המיוחדים של צבא ארצות הברית המכונים "הכומתות הירוקות". למרות חוסר הפופולריות של מלחמת וייטנאם, השיר החזיק במקום הראשון במצעד בילבורד במשך חמישה שבועות בשנת 1966.
השיר נכתב על ידי רובין מור, שכתב ספר עיון על יחידת הכומתות הירוקות, ושר אותו סמל המחלקה בארי סאדלר, אשר שירת בעצמו בכומתות הירוקות ונפצע ברגלו במהלך קרב.
השיר נכתב לזכרו של לוחם היחידה, ג'יימס גבריאל ג'וניור, הראשון מבני הוואי שנהרגו במלחמת וייטנאם. האלבום של השיר מכר כתשעה מיליון עותקים.
השיר מופיע בפס-הקול של הסרט הכומתות הירוקות של ג'ון ויין. כמו כן השיר מופיע בסרט הישראלי סוסעץ של יקי יהושע. השיר זכה למספר רב של ביצועים שונים וגם של פארודיות.
האחים שלוש

| --- | --- |
שער הכניסה לבית חרושת "האחים שלוש"
שער הכניסה לבית חרושת "האחים שלוש"
 מידע כללי
 מיקום:  תל אביב-יפו 
 מדינה:  ישראל 
 קואורדינטות:  32°03′36″N 34°45′56″E﻿ / ﻿32.06008333°N 34.76541667°E﻿ / 32.06008333; 34.76541667
  מפת מיקום  מפה דינמית   (למפת תל אביב מוגדלת) האחים שלוש(למפת תל אביב רגילה) האחים שלוש(למפת גוש דן רגילה) האחים שלוש(למפת גוש דן מוגדלת) האחים שלוש  he האחים שלושhe האחים שלושמפת  דרום __ תל אביב (in English: Tel Aviv) ויפו (in English: Jaffa) [‌גוש דן וסביבותיו‌]ממזרח: __ רמת גן (in English: Ramat Gan), __ גבעתיים (in English: Givatayim) מדרום: __ פארק אריאל שרון (in English: Ariel Sharon Park), __ חולון (in English: Holon), __ בת ים (in English: Bat Yam) ממערב: הים התיכון (in English: PAM) tabBackground:;tabBorder:#aaa;defaultTab:0;
 
האחים שלוש היה תאגיד פרטי בבעלות האחים  יוסף אליהו ואברהם חיים שלוש. תאגיד זה עסק בתחומים רבים והיה פעיל למן סוף המחצית השנייה של המאה ה-19 ועד שנות ה-40 של המאה ה-20. עיקר פעילותו של התאגיד התרכזה בגאולת קרקע וברכישת אדמות בהיקפים גדולים מאוד בארץ ישראל וכן בפיתוח ובנייה של היישוב היהודי המתחדש בארץ ישאל למן תחילת הופעת הציונות בסוף המאה ה-19. פעילות זאת נעשתה, בין היתר, על ידי בית חרושת למוצרי בנייה טרומיים מבטון שהיה בבעלות התאגיד.
בית חרושת האחים שלוש

בית חרושת למוצרי בנייה טרומיים מבטון והוא חלוץ תעשייה זו באזור יפו וככל הנראה גם בארץ ישראל כולה. את בית החרושת הקימו בתחילת שנות ה-90 של המאה ה-19 אברהם חיים שלוש ויוסף אליהו שלוש, שניים מבניו של אהרן שלוש, במגרש שהיה צמוד לבית אביהם בנוה צדק (רחוב שלוש 32 בתל אביב).
תחילה הוקם במקום בית חרושת למרצפות מלט. בראשית המאה ה-20 התרחבו תחומי הייצור וכללו מגוון רחב של מוצרים טרומיים מבטון (עמודים, מעקות, משקופי חלונות, מדרגות, תומכות למרפסות ומאוחר יותר גם בלוקים לבנייה). מוצרים אלה שולבו ברבים מבתי השכונות היהודיות והערביות של יפו, ומאוחר יותר גם בבתים בתל אביב. מוצרי בית החרושת שווקו גם בחיפה, בירושלים ובשכם. לאחר מלחמת העולם הראשונה הצטרף לניהול בית החרושת ישעיה לוריא, גיסם של אברהם חיים ויוסף אליהו שלוש.
בית החרושת פעל, ככל הנראה, עד תחילת שנות ה-30 של המאה ה-20 ונסגר כתוצאה מן המשבר הכלכלי שבו היה שרוי ענף הבנייה באותן שנים. בשטחו המשיכו לפעול בתי מלאכה שונים. בשנת 2006 נהרסו כל מבני בית החרושת מלבד החומה שהקיפה אותו ושער הכניסה שהוביל אליו.
לקריאה נוספת

יוסף אליהו שלוש, פרשת חיי, הוצאת בבל, 2005 (1931).
אור אלכסנדרוביץ', כורכר, מלט, ערבים, יהודים: איך בונים עיר עברית, תיאוריה וביקורת 36, 2010.
הערות שוליים

↑  יוסף אליהו שלוש, "פרשת חיי", עמ' 90.
הארמייה ה-30 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  1941–הווה (כ־83 שנים)
 מקים היחידה:  סטאבקה
 מלחמות:  מלחמת העולם השנייה
 פיקוד
 מפקדים
 
הארמייה ה-30 (ברוסית: армия ‏я‏-30) הייתה ארמייה של הצבא האדום שלחמה במלחמת העולם השנייה.
היסטוריה

היחידה הוקמה ביולי 1941. לאחר הקמתה, הארמייה ה-30 הועברה לגזרת החזית המערבית. היא השתתפה בקרב סמולנסק. לאחר הקרב היא הועברה לחזית קלינין והשתתפה בהגנת קלינין ורז'ב. יחידות הארמייה ה-30 לחמו במרחב רז'ב עד לשנת 1943.
באפריל 1943 הוחלט לארגן את הארמייה מחדש והיא קיבלה שם של ארמיית המשמר העשירית.
מפקדים

וסילי חומנקו (יולי 1941 - נובמבר 1941)
דמיטרי לליושנקו (נובמבר 1941 - נובמבר 1942)
ולדימיר קולפאקצ'י (נובמבר 1942 - אפריל 1943)
הארמייה ה-35 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  1941–1945 (כ־4 שנים)
 מקים היחידה:  סטאבקה
 מלחמות:  מלחמת העולם השנייה
 פיקוד
 מפקדים
 
הארמייה ה-35 (ברוסית: армия ‏я‏-35) הייתה ארמייה של הצבא האדום שלחמה במלחמת העולם השנייה.
היסטוריה

היחידה הוקמה ביולי 1941. היא הופקדה על שמירת הגבול של ברית המועצות ובאזור פרימוריה. במהלך מאי 1945 החל תגבור הארמייה וב-5 באוגוסט היא נכללה בכוחות של חזית המזרח הרחוק הראשונה. היא לקחה חלק פעיל במבצע סערת אוגוסט כאשר החלה במתקפה מאזור פרימוריה מזרחה.
במהלך אוקטובר 1945 הארמייה ה-35 פורקה.
מפקדים

ולדימיר זייצב (יולי 1941 - יוני 1945)
ניקנור זחבאייב (יוני 1945 - ספטמבר 1945)
האנה ספיריט

| --- | --- |

האנה ספיריט ב-2013
 לידה:  1 באפריל 1981 (בת 43) גרייט ירמות', הממלכה המאוחדת 
 סוגה מועדפת:  מוזיקת פופ, דרמה, סרט קומדיה 
 מדינה:  הממלכה המאוחדת הממלכה המאוחדת
 תקופת הפעילות:  מ-1994
 בן או בת זוג:  פול קאטרמול (2001–2006) 
 פרופיל ב-IMDb
 
האנה לואיז ספיריט (באנגלית: Hannah Spearritt; נולדה ב-1 באפריל 1981) היא שחקנית וזמרת אנגלייה. היא ידועה בעיקר עקב פעילותה בלהקה S Club 7 בין 1999 ל-2003 וכן ממשחקה בסדרה בראשית.
ביוגרפיה

ספיריט נולדה באפריל 1981 בגרייט יארמות' שבנורפוק, אנגליה כבת הצעירה מתוך שלושה ילדים. אחיה הוא הכדורגלן אדי ספיריט. בגיל 3 הופיעה בקטלוגים של חברת Mothercare.
היא החלה לשחק ב-1994 בתיאטרון הנוער המוזיקלי הלאומי של לונדון ובתיאטראות וסט אנד, שם שיחקה במספר מחזות.
ב-1999 הצטרפה ללהקה המוזיקלית S Club 7 והחלה להופיע בטלוויזיה במספר סדרות כמו Miami 7, היי סקול מיוזיקל ועוד וכן השתתפה במספר אלבומים של הלהקה. היא עזבה את הלהקה בשנת 2003.
ב-2003 השתתפה בסרטה הראשון, הקומדיה Agent Cody Banks 2: Destination London בתפקיד ראשי וכן בסרט המוזיקלי Seeing Double. בשנה שאחריה השתתפה בסרט האימה "היורש של צ'אקי" בתור ג'והאן.
ב-2005 הופיעה בסדרה Blessed, של ה-BBC.
בשנת 2007 הופיעה בסדרה הבריטית Agatha Christie's Marple בתור טיילי רייס. כמו כן החלה להופיע בסדרת המדע הבדיוני של ה-BBC, בראשית, בתור אבי מייטלר. היא שיחקה בכל עונות הסדרה בין השנים 2007–2011.
ב-2016 שיחקה בסדרה הבריטית Casualty בתור מרצדס קריסטי.
החל מ-2017 משחקת בסדרה איסטאנדרס בתור קנדיס טיילור.
חיים אישיים

ב-1994 יצאה עם השחקן פול קאטרמול איתו עבדה יחד בתיאטרון הנוער המוזיקלי הלאומי ובהמשך גם בלהקת המוזיקה S Club 7 ונפרדו ב-2003. ב-2008 התארסה עם השחקן אנדרו לי פוטס, עמו שיחקה בסדרה בראשית. הזוג נפרד בשנת 2013. ב-20 בדצמבר 2018 נולדה לה בת.
הערות שוליים

↑  HANNAHSPEARRITT.Net | The Largest Hannah Spearritt Source | Daily Hannah Spearritt News, Photos & Media! (באנגלית)
| --- | --- |
בקרת זהויות :  BnF: cb14229100x (data)  GND: 1297188934  ISNI: 0000 0003 6686 7080  LCCN: no2011048548  MusicBrainz: 47909a1c-d370-4e05-9c95-7820f5b004e0  VIAF: 229700484   WorldCat (עם VIAF): 229700484
האמנים הנעקבים ביותר בספוטיפיי

הזמר-יוצר הבריטי אד שירן הוא האמן הנעקב ביותר בשירות הזרמת המוזיקה, ספוטיפיי, עם למעלה ממאה מיליון עוקבים
האמנית הנעקבת ביותר בפלטפורמה היא הזמרת האמריקאית אריאנה גרנדה עם למעלה מ-90 מיליון עוקבים
הלהקה הנעקבת ביותר בפלטפורמה היא הלהקה הדרום קוריאנית, BTS, עם למעלה מ-60 מיליון עוקבים
האמן הנעקב ביותר בשירות הזרמת המוזיקה, ספוטיפיי, הוא הזמר-יוצר הבריטי אד שירן עם למעלה ממאה מיליון עוקבים. האמנית והשחקנית הנעקבת ביותר בפלטפורמה היא הזמרת האמריקאית אריאנה גרנדה עם למעלה מ-90 מיליון עוקבים. הלהקה הנעקבת ביותר בפלטפורמה היא הלהקה הדרום קוריאנית, BTS, עם למעלה מ-60 מיליון עוקבים.
50 האמנים הנעקבים ביותר בספוטיפיי

| מיקום | אמן | עוקבים (במיליונים) | שפה עיקרית | מדינה |
| --- | --- | --- | --- | --- |
| 1 | אד שירן | 112.1 | אנגלית | הממלכה המאוחדת הממלכה המאוחדת |
| 2 | אריאנה גרנדה | 90.5 | אנגלית | ארצות הברית ארצות הברית |
| 3 | בילי אייליש | 80.7 | אנגלית | ארצות הברית ארצות הברית |
| 4 | Arijit Singh (אנ') | 77.7 | הינדי | הודו הודו |
| 5 | דרייק | 75.3 | אנגלית | קנדה קנדה |
| 6 | טיילור סוויפט | 74.7 | אנגלית | ארצות הברית ארצות הברית |
| 7 | ג'סטין ביבר | 72.0 | אנגלית | קנדה קנדה |
| 8 | אמינם | 70.8 | אנגלית | ארצות הברית ארצות הברית |
| 9 | באד באני | 69.3 | ספרדית | ארצות הברית ארצות הברית |
| 10 | דה ויקנד | 65.0 | אנגלית | קנדה קנדה |
| 11 | BTS | 65.0 | קוריאנית, יפנית | דרום קוריאה דרום קוריאה |
| 12 | ריהאנה | 55.2 | אנגלית | ברבדוס ברבדוס |
| 13 | אדל | 48.4 | אנגלית | הממלכה המאוחדת הממלכה המאוחדת |
| 14 | ברונו מארס | 48.2 | אנגלית | ארצות הברית ארצות הברית |
| 15 | Imagine Dragons | 47.8 | אנגלית | ארצות הברית ארצות הברית |
| 16 | קווין | 46.7 | אנגלית | הממלכה המאוחדת הממלכה המאוחדת |
| 17 | קולדפליי | 44.2 | אנגלית | הממלכה המאוחדת הממלכה המאוחדת |
| 18 | סלינה גומז | 42.4 | אנגלית | ארצות הברית ארצות הברית |
| 19 | XXXTentacion | 41.6 | אנגלית | ארצות הברית ארצות הברית |
| 20 | שון מנדס | 41.5 | אנגלית | קנדה קנדה |
| 21 | Neha Kakkar (אנ') | 41.2 | פנג'אבי | הודו הודו |
| 22 | בלאקפינק | 41.0 | אנגלית | קוריאה הדרומית קוריאה הדרומית |
| 23 | פוסט מאלון | 40.6 | אנגלית | ארצות הברית ארצות הברית |
| 24 | מארון 5 | 40.5 | אנגלית | ארצות הברית ארצות הברית |
| 25 | דואה ליפה | 39.8 | אנגלית | הממלכה המאוחדת הממלכה המאוחדת |
| 26 | אלן ווקר | 37.9 | אנגלית | נורווגיה נורווגיה |
| 27 | ג'יי באלווין | 37.2 | ספרדית | קולומביה קולומביה |
| 28 | אוזונה | 36.7 | ספרדית | ארצות הברית ארצות הברית |
| 29 | קרול ג'י | 35.3 | ספרדית | קולומביה קולומביה |
| 30 | מרשמלו | 35.1 | אנגלית | ארצות הברית ארצות הברית |
| 31 | ביונסה | 34.6 | אנגלית | ארצות הברית ארצות הברית |
| 32 | מאלומה | 33.8 | ספרדית | קולומביה קולומביה |
| 33 | דדי יאנקי | 33.3 | ספרדית | ארצות הברית ארצות הברית |
| 34 | A. R. Rahman (אנ') | 32.7 | הינדי | הודו הודו |
| 35 | ואן דיירקשן | 31.0 | אנגלית | הממלכה המאוחדת הממלכה המאוחדת |
| 36 | מריליה מנדונסה | 30.7 |  | ברזיל ברזיל |
| 37 | קמילה קביו | 30.3 | אנגלית | קובה קובה |
| 38 | ג'וס וורלד | 29.1 | אנגלית | ארצות הברית ארצות הברית |
| 39 | שאקירה | 29.1 | ספרדית | קולומביה קולומביה |
| 40 | אנואל AA | 29.1 | ספרדית | ארצות הברית ארצות הברית |
| 41 | Guns N' Roses | 28.7 | אנגלית | ארצות הברית ארצות הברית |
| 42 | ניקי מינאז' | 28.2 | אנגלית | טרינידד וטובגו טרינידד וטובגו |
| 43 | הארי סטיילס | 27.5 | אנגלית | הממלכה המאוחדת הממלכה המאוחדת |
| 44 | מייקל ג'קסון | 27.2 | אנגלית | ארצות הברית ארצות הברית |
| 45 | קייטי פרי | 27.0 | אנגלית | ארצות הברית ארצות הברית |
| 46 | ליידי גאגא | 26.4 | אנגלית | ארצות הברית ארצות הברית |
| 47 | AC/DC | 26.2 | אנגלית | אוסטרליה אוסטרליה |
| 48 | סיה | 26.2 | אנגלית | אוסטרליה אוסטרליה |
| 49 | דייוויד גטה | 26.0 | אנגלית | צרפת צרפת |
| 50 | דוג'ה קאט | 25.4 | אנגלית | ארצות הברית ארצות הברית |
היסטוריה של הרשימה

אד שירן היה לאמן הראשון שצבר מעל לחמישים מיליון עוקבים בפלטפורמה, וביולי 2022 הפך לאמן הראשון שצבר מעל למאה מיליון עוקבים בפלטפורמה. לרגל ההישג שלחה לו חברת ספוטיפיי חולצה עליה נכתב "שאל אותי על 100 מיליון העוקבים שלי בספוטיפיי".
ראו גם

האמנים המושמעים ביותר בספוטיפיי
100 הזמרים הגדולים בכל הזמנים (רולינג סטון)
ערוצי היוטיוב בעלי מספר המנויים הגדול ביותר
ביאורים

↑  במקור באנגלית: "ASK ME ABOUT MY 100 MILLION SPOTIFY FOLLOWERS"
הערות שוליים

↑  Most Followed Artists on Spotify – volt.fm, volt.fm
↑  Most followed artists on Spotify (daily update) - ChartMasters, ChartMasters, ‏במרץ 2020
1 2  Megan Graye, Ed Sheeran becomes first ever artist to hit 100 million followers on Spotify, The Independent, ‏3 ביוני 2022
1 2  Ed Sheeran celebrates Spotify milestone of 100 million followers, NZ Herald, ‏3 ביוני 2022
↑  Gil Kaufman, Ed Sheeran Is the First Artist to Hit 100 Million Followers on Spotify and All He Got Was a Lousy T-Shirt, בילבורד, ‏3 ביוני 2022
↑  Ed Sheeran becomes first artist to hit 100million followers on Spotify, NME, ‏3 ביוני 2022
ביולי 2022 הפך לאמן הראשון שצבר מעל למאה מיליון עוקבים בפלטפורמה. לרגל ההישג שלחה לו חברת ספוטיפיי חולצה עליה נכתב "שאל אותי על 100 מיליון העוקבים שלי בספוטיפיי"
האצטדיון העירוני דימונה

| --- | --- |

כניסת שחקנים
 כינוי:  אצטדיון דימונה
 כתובת:  רחוב אצטדיון דימונה 1
 מיקום:  ישראל דימונה, ישראל
 קואורדינטות:  31°04′48″N 35°01′46″E﻿ / ﻿31.0800663594°N 35.029440236272°E﻿ / 31.0800663594; 35.029440236272
 תקופת הפעילות:  1970–הווה (כ־54 שנים)
 שופץ:  2016
 בעלים:  עיריית דימונה
 מפעיל:  מחלקת הספורט
 משטח:  דשא
 קבוצות:  מועדון ספורט דימונה   מכבי דימונה
 מושבים:  1,140
 ממדי משטח:  אורך: 105 מטר, רוחב: 70 מטר
  מפת מיקום  מפה מפורטת   (למפת צפון הנגב מוגדלת) האצטדיון העירוני דימונה (למפת צפון הנגב רגילה) האצטדיון העירוני דימונה (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום האצטדיון העירוני דימונה (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום האצטדיון העירוני דימונה   he האצטדיון העירוני דימונהhe האצטדיון העירוני דימונהמפת  __ דימונה (in English: Dimona) [‌צפון הנגב‌]מצפון: הבנייה הבלתי חוקית בפזורה הבדואית ממזרח: __ מועצה אזורית תמר (in English: Tamar Regional Council) מדרום: __ מועצה אזורית רמת הנגב (in English: Ramat HaNegev Regional Council) ממערב: __ מועצה אזורית נווה מדבר (in English: Neve Midbar Regional Council) tabBackground:;tabBorder:#aaa;defaultTab:0;
 
האצטדיון העירוני דימונה הוא אצטדיון כדורגל הממוקם בדימונה ומשמש כמגרש הביתי של קבוצות מועדון ספורט דימונה ומכבי דימונה. האצטדיון ממוקם בסמוך לפארק בן-גוריון בצפון העיר ומכיל 1,140 מקומות ישיבה ביציע אחד שמתחתיו חדרי הלבשה, חדר שופטים וחדרי שירות נוספים.
היסטוריה

האצטדיון הוקם בשנת 1970 ושימש את קבוצת הכדורגל של הפועל דימונה עד לשנת 2003. מסביב לכר הדשא קיים מסלול ריצה ישן היוצר זווית צפייה מרוחקת במשחקי הכדורגל.
היציע מורכב מארבעה גושים. גוש ב' וגוש ג' במרכז ומכילים 450 מקומות כל אחד. גוש א' וגוש ד' בצדדים ומכילים 120 מקומות כל אחד.
בשנת 2016 עבר האצטדיון סבב שיפוצים שכלל הסרת הגדרות בקדמת היציע, התקנת כיסאות וחידוש חדרי ההלבשה.
בתחילת עונת 2019–2020 שודרגה תאורת האצטדיון והותאמה לאירוח משחקי ערב.
לצד האצטדיון הקימה העירייה מגרש סינתטי לאימונים ומשחקי נוער עם יציע לכ-500 צופים בעלות של כ-17 מיליון שקלים, שנחנך באוקטובר 2020.
בתכנון העתידי של העירייה הקמת אצטדיון חדש לעיר. על פי אומדן עלות האצטדיון החדש תהיה כ-90 מיליון שקלים והוא אמור להכיל כ-6000 מקומות. בסוף 2017 אף פורסם שעל פי התכנון האצטדיון החדש ייקרא ע"ש כדורגלן העבר יליד העיר יוסי בניון.
תמונות

היציע המרכזי בזמן משחק
כניסה ראשית
ערך זה הוא קצרמרבנושא כדורגל ישראלי ובנושא אצטדיונים ומתקני ספורט. אתם מוזמנים לתרום לוויקיפדיה ו.
הארמייה ה-33 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  1941–1945 (כ־4 שנים)
 מקים היחידה:  סטאבקה
 מלחמות:  מלחמת העולם השנייה
 פיקוד
 מפקדים
 
הארמייה ה-33 (ברוסית: армия ‏я‏-33) הייתה ארמייה של הצבא האדום שלחמה במלחמת העולם השנייה.
היסטוריה

היחידה הוקמה ביולי 1941. ב-18 ביולי 1941 יחידות הארמייה החלו להתארגן בקו ההגנה מערבית למוסקבה. ב-3 באוקטובר הם החלו בקרבות מגננה קשות ולקראת 24 באוקטובר הצליחו לעצור התקדמות ורמאכט לכיוון מוסקבה. בדצמבר 1941 הם היו חלק של מתקפת נגד סובייטית ואף הצליחו לשחרר מספר עיירות באזור. ינואר 1942 החלק העיקרי של הארמייה נותק מכוחות החזית המערבית והם המשיכו בלחימה בעורף הגרמני. במהלך קרבות אלו, מפקד הארמייה התאבד במטרה לא לפול לשבי. רק בתחילת יוני 1942 חלק מהיחידות הצליחו לפרוץ את הקו הגרמני ולחבור לכוח העיקרי של הצבא האדום.
במחצית השנייה של שנת 1942 ושנת 1943 הארמייה ה-33 לחמה במחוז סמולנסק. בהמשך היא צורפה לכוחות של החזית הבלארוסית השנייה והשתתפה בשחרור בלארוס הסובייטית וליטא הסובייטית. בספטמבר 1944 היא הועברה לעתודה.
בשנת 1945 היא חזרה ללחימה והשתתפה בקרבות במזרח גרמניה. באוגוסט 1945 הארמייה ה-33 פורקה.